text: Pas på glatte veje her til morgen
  19 januar 2018 kl. 06.05
  DMI melder fredag morgen om risiko for rimglatte veje i det meste af Syd- og Sønderjylland.
  Det er med at passe på i morgentrafikken fredag. Både politi og DMI melder om rimglatte veje på udsatte steder.
  Der er risiko for stedvis rim- eller sneglatte veje, og også risiko for frysende våde vejbaner, melder DMI fredag morgen.
  Syd- og Sønderjyllands Politi advarede allerede ved midnatstid om at passe på i trafikken, idet deres patruljer rapporterede om isslag i hele kredsen.
  Nogle steder kunne patruljevognene ikke køre stærkere end 30 km/t. på grund af det glatte føre, oplyser Syd- og Sønderjyllands Politi, der har fået flere anmeldelser om glatføreuheld i kredsen.
  Endnu en vintermorgen med stedvis #glatføre Der er risiko for stedvis rim- eller sneglatte veje, men også risiko for frysende våde vejbaner.Se https://t.co/Gzreo32B4z pic.twitter.com/KPrSAxIMXs
  
  Ikke helt uventet har vi modtaget flere anmeldelser om glatføreuheld i kredsen. Giv dig god tid i morgentrafikken og kom sikkert frem. #politidk
  
  Vi får meldinger om isslag fra vores patruljer i hele kredsen, Kør forsigtigt    #politidk
  
  